6 mm PPC

6 mm PPC (Palmisano & Pindel Cartridge) er en sentertent riflepatron som nesten utelukkende brukes til benkeskyting. Patronen er også kjent som bare 6 PPC. På avstander ut til 300 meter regnes den som en av de mest presise i verden, om ikke den mest presise. Presisjonen tillegges den geometriske utformingen, med en kort og tykk patron som bare er 31 mm lang og har en aggressiv skuldervinkel på 30 grader (sammenlignet med f.eks. 30-06-patronens 17 grader). Patronen har vært i bruk siden siden 1980-tallet.

Hylsevolumet 6 mm PPC er omtrent 2.10 ml (ca. 32 grain med vann). Det er den mest populære patronen til benkeskyting på 100 og 200 meter. På avstander fra 300 meter er 6 mm BR mer populær grunnet større hylsevolum som gir større fart.

Se også 
 6 mm BR/6 mm Dasher
 6 mm AR
 6 mm ARC
 "6 mm Optimum", et konsept om en 6 mm-patron som kombinerer de beste egenskapene til patronene 5.56×45 NATO og 7.62x51 NATO.

Referanser 

Patroner